Marian Mereba (anajita Mereba tu) ni Mmarekani na Mwethiopia mwimbaji, mtunzi wa nyimbo, mtayarishaji wa muziki, rapa, na mpiga gitaa. Alianza kazi ya muziki jijini Atlanta, jimbo la Georgia, na sasa anaishi jijini Los Angeles. Kutoka albamu wa kwanza mpaka sasa, Mereba alifanya kazi na wanamuziki wengi, kama EARTHGANG, JID, 6LACK, Spillage Village wote, na wengineo, kiasi kwamba yeye aliwaita marafiki wake wa karibu ambao walimsaidia sana. Mereba alizaliwa katika mji wa Montgomery, jimbo la Alabama tarehe 19 mwezi wa Septemba na mwaka wa 1990 kwa baba Mwethiopia na mama Mmarekani mweusi ambao walikutana wakati baba yake alikuja Marekani kusoma chuoni. Kwa sababu wazazi wawili ni walimu wa chuo na walifundisha katika chuo kingine, familia yake walihama mara nyingi. Waliishi katika jiji la Philadelphia, jimbo la Pennsylvania, kisha mjini Greensboro jimbo la North Carolina, na baadaye jijini Atlanta jimbo la Georgia. Pia, Mereba alikwenda nyumbani kwa baba yake katika nchi ya Ethiopia, jiji la Addis Ababa. Mereba alihitimu shule ya sekondari akiwa na miaka 17 na nia yake ya kwanza ilikuwa kuanza kazi ya muziki yake mara moja, lakini wazazi walimtaka yeye aende chuoni kwanza, hasa baba yake.